Mişel Uelbek

Mişel Uelbek () – Fransa yazıçısı və şairi. Dünyada ən çox oxunan fransız yazıçılarından biridir.

 Həyatı 
İlk romanı ("Mübarizə sahəsinin genişlənməsi") 1994-cü ildə nəşr olunur. 1998-ci ildə çıxan ikinci romanı ("Elementar hissəciklər") Fransada böyük qalmaqal yaradır. Bu roman Fransanın tanınmış Prix Novembre mükafatına layiq görülür.

Mişel Uelbek 1958-ci il fevralın 26-da (özünün ifadəsinə görə, anası Mişeli vunderkind hesab edərək onun doğum haqqında şəhadətnaməsini saxtalaşdıraraq doğum tarixini 1956-cı il göstərib) Hind okeanında Fransanın Reünyon adasında anadan olub.
Dağ bələdçisi olan atası və anestezioloq olan anası bacısı dünyaya gələndən sonra ona az diqqət ayırırlar.
O, əvvəlcə Əlcəzairdə yaşayan ana-nənəsi və babası tərəfindən böyüdülür və altı yaşında isə Kommunist Partiyasının fəal tərəfdarı olan ata tərəfdən nənəsi Henrietta öz yanına alır.
Uelbek onunla çox gözəl münasibət qurur və daha sonra ədəbi təxəllüsü kimi məhz onun soyadını seçir.

16 yaşında  Uelbek Hovard Fillips Lavkraftın əsərlərini kəşf etdi. Demək olar ki, 20 il sonra onun yaradıcılığına ayrıca kitab həsr etdi.
Gələcək yazıçı 1975-ci ildə Paris-Qrinon Milli Aqronomik İnstitutuna (Institut national agronomique Paris-Grignon) daxil olmaq üçün Parisdəki Şaptal Liseyində hazırlıq kurslarında iştirak edir.
Orada o, qısamüddət buraxılan “Karamazov” ədəbi jurnalının nəşrinə başladı, onun üçün bir neçə poema yazdı və “Cristal de souffrance” adlı həvəskar filmin çəkilişinə başladı.
1978-ci ildə  Uelbek Ekologiya və Ətraf Mühitin Mühafizəsi üzrə diplom aldı.
Daha sonra Lui Lümyer adına Milli Kinematoqrafiya İnstitutuna daxil oldu və 1981-ci ildə oranı bitirdi.

Elə həmin il onun oğlu Etyen dünyaya gəldi.
Daha sonra Uelbekin həyatında işsizlik dövrü başlayır və həyat yoldaşı ilə boşanır.
Bütün bunlar onu dərin depressiyaya salır.
1983-cü ildən Uelbek Parisdə sistem administratoru, sonra bir müddət Kənd Təsərrüfatı Nazirliyində (yazıçının həyatının bu dövrü onun “Mübarizə məkanının genişləndirilməsi” debüt romanında öz əksini tapacaq) və nəhayət Milli Assambleyada çalışır.

Mişel Uelbek ədəbi fəaliyyətinə şeir və esse yazmaqla başlayır.
1991-ci ildə yazıçı ilk kitablarını - müasir dünyada şairin simasına həsr olunmuş "Sağ qalmaq" esselər toplusunu və Amerika yazıçısı, qorxu janrı ədəbiyyatının klassiki Hovard Fillips Lavkraftın yaradıcılığı haqqında araşdırmanı – “H.F. Lavkraft: İnsanlığa qarşı, tərəqqiyə qarşı” nəşr etdirdi.
Bir il sonra "Xoşbəxtliyin arxasınca" şeirlər toplusu çıxır.
Onun ilk əsərləri diqqətdən kənarda qalır.

 Əsərləri 
 Nəşr ili Orijinal adı Azərbaycanca adı Janrı 1991 fr. Contre le monde, contre la vie Dünyaya və həyata qarşı esse 1991 fr. Rester vivant Sağ qalma esselər toplusu 1992 fr. La Poursuite du bonheur Xoşbəxtlik axtarışı şeirlər toplusu 1921 fr. Extension du domaine de la lutte Mübarizə sahəsinin genişlənməsi roman 1996 fr. Le Sens du combat Mübarizənin mənası şeirlər toplusu 1998 fr. Les Particules élémentaires Elementar hissəciklər roman 1999 fr. Renaissance İntibah şeirlər toplusu 2000 fr. Lanzarote Lansarot hekayə 2000 fr. Poésies Şeirlər şeirlər toplusu 2001 fr. Plateforme Platforma roman 2005 fr. La Possibilité d'une île Adanın mümkünlüyü roman 2008 fr. Ennemis publics Cəmiyyətin düşmənləri Uelbek ilə Bernar Anri-Levi arasındakı yazışmalar

 Həmçinin bax 

 İstinadlar 

 Xarici keçidlər 
 Mişel Uelbekın bloqu frans.
 "Mişel Uelbeklə üç müsahibə" 
 Fransanın RFI radiosuna müsahibəsi 
 Çaşqınlıq içində (esse) 
 Lansarot (romandan parça) 

Kateqoriya:Fransa yazıçıları
Kateqoriya:Fransız yazıçılar
Kateqoriya:1958-ci ildə doğulanlar
Kateqoriya:Fransa film rejissorları
Kateqoriya:Fransa şairləri
Kateqoriya:Fransa ssenaristləri
Kateqoriya:XXI əsr şairləri
Kateqoriya:XX əsr şairləri